recursal/SuperWikiNEXT-32B huggingface dataset:
**কেন শিমিযু** (清水 健, *Shimizu Ken*) যিনি **Shimiken** (しみけん) নামেও পরিচিত, একজন জাপানি পুরুষ পর্নোগ্রাফিক চলচ্চিত্র অভিনয়শিল্পী। তিনি ৮,০০০ এরও অধিক নারীর সাথে সঙ্গম করেছেন এবং ৭,৫০০ এরও অধিক পর্নোগ্রাফিক চলচ্চিত্রে অভিনয় করেন।

জীবন এবং কর্মজীবন
-----------------

শিমিযু ১৯৭৯ সালের ১ সেপ্টেম্বর জন্মগ্রহণ করেন এবং জাপানি সমকামী পুরুষদের ম্যাগাজিন বাডি (Badi) এর জুলাই ১৯৯৮ সালের সংখ্যায় ১৮ বছর বয়সে একজন মডেল হিসাবে আত্মপ্রকাশ করেন। তার এভিও ক্যারিয়ার অল্প সময়ের মধ্যেই শুরু হয়েছিল এবং ২০০২ এর মাঝামাঝি সময়ে তিনি ১২০০ এরও বেশি প্রাপ্তবয়স্ক ভিডিওতে উপস্থিত হয়েছেন বলে জানা যায়। 

মহিলা দর্শকদের প্রতি জাপানি এভি ইন্ডাস্ট্রির নতুন আগ্রহের আরও একটি সম্ভাব্য উদাহরণ ২০০৮ এর অ্যাডাল্ট ভিডিও গ্র্যান্ডপ্রিক্স প্রতিযোগিতায় প্রদর্শিত হয়েছে যেখানে শিমিজুর ভিডিও *শিমিকেনের প্রাইভেট 7 FUCK* (しみけんのプライベート7FUCK) সেরা বিবিধ ভিডিও পুরস্কার জিতে।  The December 2007 ভিডিওটি আইডিয়া পকেট দ্বারা নির্মিত এবং শিমিজু প্রচ্ছদে সংক্ষিপ্ত বিবরণ প্রদর্শন করে তাকে সাতটি এভি আইডল, চিহিরো হারা, মঙ্গেতসু সাকুরাগাওয়া, নেনে, কাবে আকিনা, নাটসুকি সুগিসাকি, ইউয়া আইডা এবং মেরিনের সাথে যৌন মিলনের উপস্থাপন করা হয়।  সিরিজের দ্বিতীয় খণ্ড *শিমিকেনের প্রাইভেট* *7 FUCK 2* (しみけんのプライベート7FUCK 2, যা ভিডিও বাক্সের ফ্রন্ট কভারে তাঁর সক্ষমতার চিত্র তুলে ধরেছে। 

শিমিজুর অন্যতম আগ্রহ শরীরচর্চা এবং ২০০৫ সালে টোকিওতে ১৩ তম বডি বিল্ডিং চ্যাম্পিয়নশিপে পুরুষদের ৬০ কেজি শ্রেণীর মধ্যে ৬ষ্ঠ স্থান অর্জন করেছিলেন।

তথ্যসূত্র
---------

1. ↑  Infobox data from: "シミケンマニア (Shimikenmania)"। জুলাই ১৭, ২০০২। নভেম্বর ৩, ২০১৩ তারিখে মূল থেকে আর্কাইভ করা। সংগ্রহের তারিখ ২০০৮-১১-৩০।
2. ↑  showbiz
3. ↑  interview
4. ↑  "シミケンマニア (Shimikenmania)" (Japanese ভাষায়)। ২০১৩-১১-০৩ তারিখে মূল থেকে আর্কাইভ করা। সংগ্রহের তারিখ ২০০৮-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "ノンケAVは★生ハメ中出しが常識！for Gay & Women" (Japanese ভাষায়)। সংগ্রহের তারিখ ২০০৮-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
6. ↑  "AV Grand Prix 2008 Results" (Japanese ভাষায়)। ২০১৫-০৬-২৮ তারিখে মূল থেকে আর্কাইভ করা। সংগ্রহের তারিখ ২০০৮-১০-০৩। উদ্ধৃতি শৈলী রক্ষণাবেক্ষণ: অচেনা ভাষা (link)
7. ↑  "しみけんのプライベート7FUCK" (Japanese ভাষায়)। সংগ্রহের তারিখ ২০০৮-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
8. ↑  "しみけんのプライベート7FUCK 2" (Japanese ভাষায়)। সংগ্রহের তারিখ ২০০৮-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
9. ↑  "2005 Bodybuilding Championships" (Japanese ভাষায়)। জুন ৫, ২০০৫। ডিসেম্বর ১৫, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
**কার্লা ক্যাপ্পনি** ওরফে দ্য লিটল ইংলিশ গার্ল (৭ ডিসেম্বর ১৯১৮ - ২৪ নভেম্বর ২০০০) ইতালীয় প্রতিরোধ আন্দোলনে অংশ নেওয়ার জন্য Gold Medal of Military Valour স্বর্ণপদক প্রাপ্ত একজন ইতালীয় রাজনীতিবিদ ছিলেন।

জীবনী
-----

কার্লা ক্যাপ্পনি রোমে বড় হয়েছেন। তিনি ছিলেন পরিবারের বড় সন্তান। ১৯৪০ সালে তার বাবা মারা যান। তিনি খনির প্রকৌশলী ছিলেন। ক্যাপ্পনিসহ তিন বোনকে কর্ম জীবনে যেতে হয়েছিল, কার্লা ক্যাপোনিকেও আইন বিষয়ে পড়াশোনা ত্যাগ করতে বাধ্য করেছিলেন।
১৯৪৩ সালের ১৯ জুলাই সান লোরেঞ্জোতে বোমা ফেলা হয়েছিল। কার্লা তার আহত মায়ের সন্ধানে পলিক্লিনিকো হাসপাতালে ছুটে এসেছিল। এরপরে সেখানে স্বেচ্ছাসেবক হিসাবে রয়ে যান। পরবর্তীকালে তিনি কমিউনিস্ট পার্টিতে যোগ দেন। এরপরে তার বন্ধুরা জিওচাচিনো গেসমুন্ডো, লুসিও লুসানা, অ্যাডেল বেই, কারলা অ্যাঞ্জেলিনী এবং মারিও লেপোরাত্তি যুক্ত হয়।

বৈবাহিক জীবন
------------

২২ সেপ্টেম্বর ১৯৪৪ সালে ক্যাপোনি রোজারিও বেনটিগেনাকে বিয়ে করেছিলেন, যার সাথে তিনি প্রতিরোধে লড়াই করেছিলেন। ১৯৪৫ সালে, তিনি এলেনা নামে একটি কন্যা সন্তানের জন্ম দিয়েছিলেন। পরবর্তীতে ১৯৭৪ সালে এই দম্পতির তালাক হয়।

রাজনৈতিক কাজ
------------

জার্মানি যখন ইতালি দখল করার জন্য যুদ্ধ শুরু করে তিনি সেই সময় ইতালীয় কমিউনিস্ট পার্টিতে যোগ দিয়েছিলেন এবং প্রতিরোধে জড়িত হয়েছিলেন। যুদ্ধের সময় কার্লা ক্যাপ্পনি কাজ, বিভিন্ন পদক্ষেপ ও পারদর্শিতার জন্য "দ্য লিটল ইংলিশ গার্ল" নামে পরিচিত ছিলেন। তার প্রথম ও বড় পদক্ষেপের মধ্যে ছিল একটি জার্মান অফিসারকে হত্যা করা; যিনি হোটেল এক্সেলসিয়ারে থেকে শহরের প্রতিরক্ষার পরিকল্পনার ছক একটি ব্রিফকেসে বহন করছিলেন।

যুদ্ধোত্তর রাজনৈতিক কাজ
-----------------------

১৯৫৩ সালে তিনি ইতালীয় কমিউনিস্ট পার্টির সদস্য হিসাবে চেম্বার অফ ডেপুটিসে নির্বাচিত হয়েছিলেন। তিনি দুইবার নির্বাচিত হয়ে দায়িত্ব পালন করেছেন, ১৯৫৩ থেকে ১৯৫৮ এবং পরে ১৯৭২ থেকে ১৯৭৬ সাল পর্যন্ত। ২০০০ সালে তার মৃত্যুর আগে পর্যন্ত ইতালীয় National Association of Italian Partisans-এ দায়িত্ব পালন করেছিলেন।

তথ্যসূত্র
---------

1. 1 2  Susanna Scarparo; Rita Wilson (২০০৪)। *Across Genres, Generations and Borders: Italian Women Writing Lives*। University of Delaware Press। পৃষ্ঠা 70–। আইএসবিএন 978-0-87413-918-1।
2. ↑  Portelli, Alessandro (২০০৫)। *L'ordine è già stato eseguito*। Roma: Donzelli editore। পৃষ্ঠা 114।
3. ↑  Katz, Robert (২০০৯)। *Roma città aperta*। Milano: Il Saggiatore। পৃষ্ঠা 60।
4. ↑  "Niente cimitero Acattolico, le ceneri di Carla Capponi e Rosario Bentivegna riposano nel Tevere"। ২৩ সেপ্টেম্বর ২০১৪।
**কার্ল ফ্রেড্রিচ শিম্পার** (১৫ ফেব্রুয়ারি ১৮০৩ – ২১ ডিসেম্বর ১৮৬৭) ছিলেন একজন জার্মান উদ্ভিদবিজ্ঞানী, প্রকৃতিবিদ এবং কবি।

জীবন
----

### প্রাথমিক জীবন এবং শিক্ষা

শিম্পার জন্ম ম্যানহাইমে, ১৫ ফেব্রুয়ারি ১৮০৩-এ ফ্রেডরিখ লুডভিগ হেনরিক শিম্পার এবং মার্গারেথা কাথার ঘরে।  তিনি ছিলেন হাইডেলবার্গ বিশ্ববিদ্যালয়ের একজন ধর্মতত্ত্ববিদ এবং মিউনিখ বিশ্ববিদ্যালয়ে শিক্ষক।

### ক্যারিয়ার

শিম্পার উদ্ভিদের অঙ্গসংস্থানবিদ্যার ক্ষেত্রে অগ্রজ গবেষক, বিশেষ করে কাণ্ডোপরি পত্রবিন্যাসে। তিনি সম্ভবত প্রাগৈতিহাসিক গরম এবং ঠান্ডা যুগ তত্ত্বের প্রবর্তক হিসাবে সর্বাধিক পরিচিত, এবং বরফ যুগ এবং জলবায়ুচক্রের আধুনিক তত্ত্বগুলির অন্যতম সূচনা করেছিলেন। তিনি উদ্ভিদবিদ জর্জি উইলহেলম শিম্পারের ভাই এবং উদ্ভিদবিদ উইলহেলম ফিলিপ শিম্পারের চাচাতো ভাই।

বিল ব্রায়সন তাঁর *এ সর্ট হিস্টোরি অব নেয়ারলি এভরিথিং* বইতে লিখেছেন যে, কার্ল শিম্পার হিমবাহ ধারণার সূচনা করেছিলেন এবং বরফের চাদর একসময় ইউরোপ, এশিয়া এবং উত্তর আমেরিকার বেশিরভাগ অংশ জুড়েছিল বলে ধারণা করেছিলেন। শিম্পার লিখতে অনিচ্ছুক হিসাবে পরিচিত ছিলেন এবং কখনও তার ধারণাগুলি প্রকাশ করেননি। তিনি লুই আগাসিজের সাথে এ নিয়ে আলোচনা করেছিলেন, যিনি নিজের ধারণা যথাযথভাবে অনুসরণ করেছিলেন এবং শিম্পারের হতাশার কারণে অবধারিতভাবে এর উত্থানের অনেক কৃতিত্ব পেয়েছিলেন। 

### মৃত্যু

শিম্পার ২১ ডিসেম্বর ১৮৬৭ সালে শুয়েতজিংগেনে মারা যান।

কাজ
---

* *বেসচ্রেইবাং ডেস সিম্ফিটাম জেহেরি আনড সাইনার জেউই ডিউচচেন ভার্ভ্যান্ডটেন ড এস এস বুলবসুম শিম্পার অ্যান্ড এস : মিট সিক্স স্টিন্টাফ* । শীতকালীন, হাইডেলবার্গ ১৮৩৫ বিশ্ববিদ্যালয় এবং স্টেট লাইব্রেরি ড্যাসেল্ডারফ দ্বারা ডিজিটাল সংস্করণ

তথ্যসূত্র
---------

1. 1 2  "Karl Friedrich SCHIMPER"। *GEDBAS*। সংগ্রহের তারিখ ২৯ আগস্ট ২০১৮।
2. ↑  E.P. Evans: *The Authorship of the Glacial Theory*, North American review. / Volume 145, Issue 368, July 1887 ওয়েব্যাক মেশিনে আর্কাইভকৃত ২০১৯-১২-৩১ তারিখে. Accessed on February 25, 2008.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* চেক প্রজাতন্ত্র

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* ইন্টারন্যাশনাল প্ল্যান্ট নেমস ইনডেক্স

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট

 |
**হটু বিদ্যালঙ্কার** (১৭৭৫ - ১৮৭৫) আঠেরোশ শতকের একজন মহিলা পণ্ডিত, চিকিৎসক ও বৈয়াকরণিক। তিনি রূপমঞ্জরি নামেও পরিচিতা ছিলেন।

প্রারম্ভিক জীবন
---------------

হটু বিদ্যালঙ্কার বর্ধমান জেলার কলাইঝুটি গ্রামে জন্মগ্রহণ করেন। তার পিতা নারায়ন দাসও শাস্ত্রে সুপণ্ডিত ছিলেন।

কৃতিত্ব
-------

পিতার মৃত্যুর পর শ্রাদ্ধাদি সম্পন্ন করে তিনি গুরুগৃহে ফিরে যান। ব্যাকরণ পাঠ শেষে তিনি সারগ্রাম নিবাসী আচার্য গোকুলানন্দ তর্কালঙ্কার এর কাছে সাহিত্য ছাড়াও চরক সুশ্রুত ইত্যাদি চিকিৎসা শাস্ত্র অধ্যয়ন করেন। তার কাছে বহু চিকিৎসক আসতেন চিকিৎসাবিদ্যা গ্রহণের জন্যে। তদানীন্তন যুগে একজন মহিলা হয়েও পুরুষ ছাত্রদের শিক্ষাদান করে সমাজে সাহসিকতার পরিচয় দেন। তিনি পুরুষদের মত মস্তক মুন্ডন, শিখা ধারণ ও উত্তরীয় পরতেন। সংস্কৃত ব্যাকরণ, কাব্য, স্মৃতি ও নব্যান্যায়ে তিনি বিশেষ পারদর্শিতা লাভ করে বারাণসীতে এক চতুষ্পাঠী স্থাপন করেছিলেন। হটু বিদ্যালঙ্কার আজীবন অবিবাহিতা ছিলেন। সমগ্র জীবন জ্ঞান ও চিকিৎসা বিদ্যার আরাধনা করেছেন।

তথ্যসূত্র
---------

1. ↑  আবু সাঈদ। "প্রেক্ষিত উনিশ শতক"। ১১ মে ২০১৭ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।
2. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৯৩।
3. ↑  "নারীর ক্ষমতায়নে উচ্চশিক্ষা"। প্রথম আলো। সংগ্রহের তারিখ ২ ডিসেম্বর ২০১৭। [*স্থায়ীভাবে অকার্যকর সংযোগ*]
**শিশুশ্রম নিরসনে আন্তর্জাতিক কর্মসূচী** [ইংরেজিতে **ইন্টারন্যাশনাল প্রোগ্রাম অন দ্য এলিমিনেশন অব চাইল্ড লেবার** (**আই পি ই সি**)] হল একটি কর্মসূচি যা আন্তর্জাতিক শ্রম সংস্থা ১৯৯২ খ্রিস্টাব্দ থেকে কার্যকর করে চলেছে। এই শিশুশ্রম নিরসনে আন্তর্জাতিক কর্মসূচীর প্রধান উদ্দেশ্য হল শিশুশ্রমের সমস্যাগুলো নির্ধারণ করার মাধ্যমে জাতীয় সামর্থ্যকে শক্তিশালী করে এক প্রগতিশীল উপায়ে শিশুশ্রম বন্ধ করার জন্যে কার্যকরভাবে অগ্রসর হওয়া।

বিষয়বস্তু
----------

আই পি ই সি কার্যক্রম যে অগ্রাধিকার সম্পন্ন গোষ্ঠীকে লক্ষ্য করে গড়ে উঠছে তা হল, সব থেকে জঘন্য ধরনের শিশুশ্রম, উদাহরণ স্বরূপ দাসত্ব এবং দাসত্বের মতো একই ধরনের অভ্যাস, যেমন চুক্তিবদ্ধ শিশুশ্রম এবং ঝুঁকি সম্পন্ন কাজের পরিস্থিতিতে থাকা শিশুরা এবং পেশাগুলো। দুর্বল ও দুস্থ শিশুদের ওপরই আই পি ই সি কার্যক্রমের বিশেষ লক্ষ্য থাকে, উদাহরণ স্বরূপ, অতি নবীন বয়সী কাজ করা শিশু (যাদের বয়স ১২ বছরের কম) এবং কাজ করা মেয়ে শিশু।

শিশুশ্রম নিরসনে আন্তর্জাতিক কর্মসূচী সফলভাবে কার্যকর করার শুরুয়াত হল এই যে, আলাদা আলাদা দেশের সরকার সেই ভূখণ্ডের চাকুরিজীবী, শ্রমিক সংগঠনসমূহ, অন্যান্য সব বেসরকারি সংস্থা এবং সমাজের এই সম্পর্কে সম্পর্কিত সংস্থাগুলো―যেমন, বিশ্ববিদ্যালয় ও বিভিন্ন মাধ্যম―সকলের সঙ্গে শিশুশ্রম সম্বন্ধে সহযোগিতা নিয়ে আলোচনা করার সদিচ্ছা ও দায়বদ্ধতা থাকাটা খুবই প্রয়োজন। দেশের অভ্যন্তরে 'মালিকানা' সম্পর্কের অপর জোর দেওয়ার মাধ্যমে শুরু থেকেই একটা স্থায়িত্ব গড়া হয়ে যায়। শিশুশ্রম রোধে একটা ভালো উদ্দেশ্য নিয়ে এই সমস্যার সমাধান এবং উন্নতি করার জন্যে অংশীদার সকল সংগঠনকে সমর্থন দেওয়া হয়ে থাকে; ঝুঁকি সম্পন্ন নানা কাজ থেকে শিশুদের সরিয়ে আনা এবং তাদের জন্যে যথা সম্ভব বিকল্প ব্যবস্থা করে দেওয়া এবং রূপান্তরযোগ্য সমাধানের সঙ্গে আসল কথায় শিশুশ্রম বন্ধ করার লক্ষ্যের দিকে এগিয়ে যাওয়া হয়।

কর্ম কৌশল
---------

শিশুশ্রম নিরসনে আন্তর্জাতিক কর্মসূচীর একটা পর্যায়ক্রমিক এবং বহুমুখী বিভাগ সম্পন্ন যেসব কার্যকর পদক্ষেপ করা হয়েছিল সেগলো নিচে প্রদত্ত হল:

1. এই কর্মযজ্ঞে অংশীদারদের মধ্যে প্রেরণা এবং জোটবদ্ধতার আবহ তৈরি করা যাতে স্বীকৃতি পাওয়া যায় এবং শিশুশ্রমের বিরুদ্ধে কাজ করা যায়।
2. একটা দেশের শিশুশ্রম সম্পর্কে খোঁজ নেওয়ার জন্যে অবস্থার পরিপ্রেক্ষিতে একটা বিশ্লেষণ চালিয়ে যাওয়া।
3. শিশুশ্রমের সমস্যা সম্বন্ধীয় জাতীয় নীতিগুলোর উন্নয়ন এবং প্রয়োগের ব্যাপারে সহায়তা করা।
4. বিদ্যমান সংস্থাগুলোকে যথেষ্ঠ শক্তিশালী করা এবং প্রাতিষ্ঠানিক পদ্ধতিস্মূহকে কার্যকরভাবে ঠিক করা।
5. সমস্ত কাজের জায়গায়, সমাজের মধ্যে এবং সর্বোপরি জাতীয়ভাবে শিশুশ্রম সম্পর্কে সচেতনতা তৈরি করা।
6. শিশুশ্রম নিরোধক আইনের উন্নয়ন এবং তার প্রয়োগের জন্যে যথযথ প্রচার করা।
7. সম্ভাব্য শিশুশ্রমিকদের প্রদর্শনের জন্যে সরাসরি কোনো কাজকে সমর্থন করা, এর মধ্যে আছে সবচেয়ে খারাপ ধরনের শিশুশ্রম সম্মেলনেবক্তব্য বলার জন্যে সময়সীমার কার্যক্রমগুলো।
8. অংশীদারদের বিভিন্ন কার্যক্রমের সফলতাপূর্ণ প্রকল্পগুলোর পুনরাবৃত্তি এবং পরিবর্ধন করা।
9. সামাজিক-অর্থনৈতিক নীতি, কার্যক্রম এবং বাজেটের মধ্যে শিশুশ্রম সম্পর্কিত সমস্যাসমূহকে মূল ধারার মধ্যে পরিচালিত করা।

আরও দেখুন
---------

* শিশুদের অধিকার আন্দোলন
* বিকশিত ক্ষমতা
* শিশুশ্রমের বিরুদ্ধে বিশ্ব দিবস
* শিশুদের কাজের ক্ষেত্রে সবচেয়ে খারাপ ঝুঁকিপূর্ণ ধরনগুলো

বহিঃসংযোগ
---------

* IPEC Home Page
কার্ল ফ্রিডরিশ গাউস পুরস্কার
কার্ল ফ্রিডরিশ গাউস প্রাইজ ফর অ্যাপ্লিকেশন অব ম্যাথমেটিক্স একটি গণিতশাস্ত্রের উপর দেয়া পুরস্কার। ইন্টারন্যাশনাল ম্যাথমেটিকাল ইউনিয়ন এবং জার্মান ম্যাথমেটিক্যাল সোসাইটি যৌথভাবে এই পুরস্কার প্রদান করে থাকে গণিতক্ষেত্রের বাইরে গণিতের উপর গুরুত্বপূর্ণ অবদান রাখার জন্য। পুরস্কারটির নামকরণ করা হয়েছে জার্মান গণিতবিদ কার্ল ফ্রিডরিশ গাউসের নামানুসারে। এটি প্রথম প্রদান করা হয় ২০০৬ খ্রিষ্টাব্দে। প্রতি চার বছর অন্তর এই পুরস্কার প্রদান করা হবে গণিতবিদদের আন্তর্জাতিক কংগ্রেসে। 

প্রাক্তন বিজয়ীকে প্রদান করা হয় একটি পদক এবং ১০,০০০ ইউরো। এর অর্থায়ন করা হয় ইন্টারন্যাশনাল কংগ্রেস অব ম্যাথমেটিশিয়ান্সের ১৯৯৮ এর বাজেট উদ্বৃত্ত থেকে। 

এ পুরস্কারের আনুষ্ঠানিক ঘোষণা আসে ৩০শে এপ্রিল, ২০০২ এ। এ দিনটি ছিল গাউসের ২২৫তম জন্মদিন। এ পুরস্কারটির প্রচলন করা হয় বিশেষত গণিতবিদদের কাজকে স্বীকৃতি দেয়ার উদ্দেশ্যে। গণিতবিদরা তাদের বিষয়ের বাইরেও জগতে প্রভাব ও অবদান রাখেন, কিন্তু তাদের গবেষণা প্রায়ই স্বীকৃতির অতীত হয়ে যায়। এজন্য যারা গণিতক্ষেত্রে কাজ করেও গণিতের বাইরের বিভিন্ন ক্ষেত্রে প্রভাব রাখেন যেমন- ব্যবসা-বাণিজ্য, প্রযুক্তি, এমনকি দৈনিক দিনযাপনে তাদের অবদানকে সম্মান জানাতেই গাউস পুরস্কারের আবির্ভাব। 

কিয়োসি ইতো

বিজয়ী
------

| পুরস্কারের বছর | বিজয়ী | পুরস্কার প্রদানের কারণ |
| --- | --- | --- |
| ২০০৬ | কিয়োসি ইতো | "সম্ভাব্যতার সূত্রাবলির বিশ্লেষণ, সম্ভাব্যতার সূত্রের ডিফারেন্সিয়াল ইকুয়েশান যার কারণে সমাজের তাৎপর্যপূর্ণ প্রভাব কাজ করে এর উপর বিশেষ অর্জনের জন্য কিয়োসি ইতো নির্বাচিত হন প্রথম বিজয়ী" |
| ২০১০ | ইভ মেয়ার | "সংখ্যা তত্ত্ব, অপারেটর তত্ত্ব এবং হারমোনিক বিশ্লেষণে মৌলিক অবদান এবং ওয়েভলেট ও মাল্টিরেস্যুলেশন এনালাইসিসে গুরুত্বপূর্ণ ভূমিকা রাখায়"  |
| ২০১৪ | স্ট্যানলি ওশার | "ফলিত গণিতের একাধিক শাখায় প্রভাববিস্তারকারী অবদান এবং ভৌত, দৃষ্টিকোণীয়, ও গাণিতিক ধারণাগত ক্ষেত্রে বিশ্বকে দেখার নতুন কৌশল বাতলে দেয়ার দূরদর্শী উদ্ভাবনের জন্য।" |
| ২০১৮ | ডেভিড ডোনোহো | "সিগন্যাল প্রসেসিং এ গাণিতিক, পরিসংখ্যানিক, এবং কম্পিউটার বিশ্লেষণের উপর মৌলিক অবদানের জন্য।" |

আরো দেখুন
---------

* ফিল্ডস পদক
* চার্ন পদক

তথ্যসূত্র
---------

1. ↑  "Dr. Kiyoshi Ito receives Gauss Prize"। ডিসেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ১৮, ২০১৭।
2. ↑  "2010 Gauss Prize Awarded" (পিডিএফ)। সংগ্রহের তারিখ নভেম্বর ১৮, ২০১৭।
3. ↑  "2014 Gauss Prize Awarded" (পিডিএফ)। সংগ্রহের তারিখ নভেম্বর ১৮, ২০১৭।
4. ↑  "Carl Friedrich Gauss Prize 2018"। *mathunion.org*।
**চীফ মেট্রোপলিটন ম্যাজিস্ট্রেট আদালত** হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে।

অধিক্ষেত্র
----------

ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে 
নিন্মবর্ণিত ক্ষমতা দেওয়া হয়েছে:

* মেট্রোপলিটন ম্যাজিস্ট্রেটদের একটি বেঞ্চ গঠন করা;
* বেঞ্চের অধিবেশন সময় এবং স্থান নির্ধারণ;
* অধিবেশন চলাকালীন মেট্রোপলিটন ম্যাজিস্ট্রেটদের মধ্যে যে কোনও পার্থক্য দূর করা

### ক্ষমতা

মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়।

তথ্যসূত্র
---------

1. ↑  "Classes of Session Court"। *bdlaws.minlaw.gov.bd* (ইংরেজি ভাষায়)। সংগ্রহের তারিখ ২০১৮-০৫-০৪।
2. ↑  "Chief Metropolitan Magistrate – bdlaws.minlaw.gov.bd"। *bdlaws.minlaw.gov.bd* (ইংরেজি ভাষায়)। সংগ্রহের তারিখ ২০১৮-০৫-০৪।
**বিষকন্যা** (ইংরেজি: Vishkanya) হল ১৯৯১ সালের বলিউড নির্মিত হিন্দি ভাষার অ্যাকশন ফ্যান্টাসি চলচ্চিত্র। এই সিনেমাটির পরিচালক জগ মুনধ্রা। ভারতীয় মডেল ও অভিনেত্রী পূজা বেদী অভিনীত প্রথম চলচ্চিত্র বিষকন্যা।

কাহিনী
------

ফরেস্ট অফিসার বিক্রম সিং সাপের চামড়ার চোরাকারবার বন্ধ করতে গভীর জংগলে হানা দেন। তিনি জানেন দুর্জন সিং, লালা লালচিরাম ও আরো কয়েকজন কুখ্যাত অপরাধী এই ব্যবসায় জড়িত। অপরাধীরা বিক্রমকে ভয় দেখায়, হুমকি দেয়। কিন্তু বিক্রম সিং তাদের গ্রেপ্তার করতে গেলে নিহত হন। দুর্জন ও তার সাথীরা বিক্রমের স্ত্রী সোনালকেও হত্যা করে। এই ঘটনার কিছু পরে সোনালের পিতা, নিশার দাদু ত্রিলোকচাঁদ আসেন তাদের বাড়িতে এবং দেখেন এই ভয়ানক হত্যাকাণ্ড হয়েছে। তিনি প্রতিশোধ নিতে যান এবং দুর্জনদের চক্রান্তে পুলিশ তাকে মিথ্যা অভিযোগে গ্রেপ্তার করে জেলে পাঠায়। বিক্রমের একমাত্র শিশুকন্যা নিশা বেঁচে গিয়েছিল, সে বিক্রমের কর্মচারী বজরং এর কাছে মানুষ হয়। সে প্রায়ই আতংকিত হয়ে থাকতো কারণ শিশু নিশা লুকিয়ে সেই হত্যার দৃশ্য দেখে ফেলেছিল। বজরং তাকে এক তান্ত্রিকের কাছে নিয়ে যায়। তান্ত্রিক তাকে একটি বিষাক্ত ওষুধ দেন যা নির্দিষ্ট মাত্রায় খাওয়াতে হবে। এতে নিশা ভয় ও আতঙ্ক থেকে রেহাই পাবে। কিন্তু বজরং একদিন বাড়ি না থাকায় নিশা অনেকটা ওষুধ একসাথে খেয়ে নেয় ও নিজের অজান্তে হয়ে ওঠে বিষকন্যা। যার কামড়ে মানুষ মারা যেতে পারে। নিশাকে এক যুবক বলাৎকার করার চেষ্টা করলে সে কামড়ে দেয় ও ছেলেটির মৃত্যুতে গ্রামের লোক নিশার বাড়ি আক্রমণ করে। নিশাকে বাঁচাতে গিয়ে বজরং মারা যান ও নিশা শহরে এসে ঘটনা পরম্পরায় আশ্রয় পায় ইনস্পেকটর রাকেশের কাছে। রাকেশ হল ত্রিলোকচাঁদের প্যারোল অফিসার যে কয়েদি ত্রিলোককে নিজের বাড়ি এনে রাখে। নিশা ও ত্রিলোক প্রথমে কেউ কাউকে চিনতে পারেনা। কিন্তু নিশা রাকেশের ফাইল দেখে চিনতে পারে ছোটবেলায় দেখা তার পিতামাতার হত্যাকারীদের। সে নিজের বিষকন্যা হওয়ার সুযোগ কাজে লাগিয়ে প্রতিশোধ নিতে শুরু করে।

অভিনয়
------

* কবির বেদী - বিক্রম সিং
* মুনমুন সেন - সোনাল বিক্রম সিং
* রিয়া সেন - শিশু নিশা
* পূজা বেদী - নিশা
* সতীশ কৌশিক - লালা লালচিরাম
* গোগা কাপুর - দুর্জন সিং
* অনন্ত নারায়ন মহাদেবন - বজরং
* রাজেশ বিবেক - তান্ত্রিক
* বিকাশ আনন্দ - ডি আই জি
* আকাশ খুরানা - ত্রিলোক চাঁদ
* কুনাল গোস্বামী - ইনস্পেকটর রাকেশ

তথ্যসূত্র
---------

1. 1 2  "Vishkanya (1991 - Hindi)"। *gomolo.com*। ২৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৭।
2. ↑  "Vishkanya Cast & Crew"। *bollywoodhungama.com*। সংগ্রহের তারিখ ১ জুলাই ২০১৭।
**বিষাক্ত উদ্ভিদ** হচ্ছে সেই সব উদ্ভিদ বা উদ্ভিদজাত দ্রব্য যা মানুষ বা অন্যান্য প্রাণীর দেহে ক্ষতিকর প্রভাব সৃষ্টি করে অথবা মৃত্যুর কারণ হতে পারে। তবে যে উদ্ভিদ তাজা অবস্থায় বিষাক্ত কিন্তু শুকালে বা রান্না করলে বিষাক্ততা হারায় তারা বিষাক্ত উদ্ভিদ হিসেবে গণ্য হবে না। এসব উদ্ভিদের পাতা, ছাল, ফুল এবং ফলে বিষ থাকতে পারে। অনেক উদ্ভিদের ল্যাটেক্স খুব বিষাক্ত হয়ে থাকে। বনের প্রাণীরাও এসব গাছ থেকে দূরে থাকে। সব উদ্ভিদই ভক্ষণযোগ্য কিংবা স্পর্শ করার মতো নয়। বিছুটি গাছ গায়ে জ্বালা ধরায়, ইউফোবিয়া এবং পয়জন আইভি ত্বকে ফুসকুড়ির সৃষ্টি করে।

বৈশিষ্ট্য
---------

একটি নির্দিষ্ট উদ্ভিদ বিষাক্ত উদ্ভিদ হিসেবে তখনই গণ্য হবে যখন উদ্ভিদের কোষে কিছু বিশেষ ধরনের রাসায়নিক দ্রব্য যেমন অ্যালকালয়েড, গ্লাইকোসাইড, টক্সালবুমিন বা এদের মতো অন্য রাসায়নিক দ্রব্য মাত্রাতিরিক্ত থাকে। তবে এসব দ্রব্য যখন পরিমিত মাত্রায় থাকে তখন অধিকাংশ আপাত বিষাক্ত উদ্ভিদ একই রাসায়নিক দ্রব্যের কারণে চিকিৎসাক্ষেত্রে উপকারী উদ্ভিদ হিসেবে হতে পারে। তাই বিষাক্ত উদ্ভিদ ও ভেষজ উদ্ভিদের মধ্যে স্পষ্ট সীমারেখা টানা বেশ দূরহ কাজ। কিছু কিছু উদ্ভিদ মারাত্মক বিষাক্ত অর্থাৎ এগুলি খাওয়ার সঙ্গে সঙ্গে মৃত্যু ঘটতে পারে। তাই এগুলি মাঝে মাঝে আত্মহত্যা করার ও মানুষ মারার উদ্দেশ্যে ব্যবহার করা হয়। বেশ কিছু উদ্ভিদ অপরাধমূলক গর্ভপাত এবং অন্যান্য অসৎ উদ্দেশ্যেও ব্যবহৃত হয়।

বাংলাদেশে বিষাক্ত উদ্ভিদ
------------------------

বাংলাদেশে প্রায় ৫,০০০ প্রজাতির সপুষ্পক উদ্ভিদ জন্মায়। এদের মধ্যে ভেষজ উদ্ভিদের সংখ্যা প্রায় ৫০০, কারণ এসব উদ্ভিদের ঔষধি গুণাবলি আছে। এসব উদ্ভিদের মধ্যে কিছু উদ্ভিদকে বিষাক্ত উদ্ভিদ শ্রেণিভুক্ত করা হয়, কারণ এগুলোকে সতর্ক ভাবে ব্যবহার করা না হলে বা পরিমিত মাত্রায় ব্যবহৃত না হলে প্রাণী দেহে বিষের প্রভাব সৃষ্টি করে।

বিষাক্ত উদ্ভিদের তালিকা
-----------------------

| নাম | বৈজ্ঞানিক নাম | বিষাক্ত অংশ | বিষক্রিয়ার ধরন | ছবি |
| --- | --- | --- | --- | --- |
| বিছুটি | Tragia involucrata | পাতা, রস, পাতার গুড়ো | চুলকানি হয়,ফুলে যায়, রস হয়। |  |
|
| কুঁচ | Abrus precatorius | বীজ, শিকড় | গর্ভপাতক, বমনকারক, রেচক ও পশুবিষ। |  |
| শিয়ালকাঁটা | Argemone Mexicana | বীজ, গাছের কষ | বীজ মারাত্মক শোথ, বমন ও উদারাময় সৃজক এবং এর কষ উপদাহক। |  |
| হিজল | Barringtonia acutangula | ফল | ফল মারাত্মক বমনকারক |  |
| আকন্দ | Calotropis gigantea, C. procera | পাতা, গাছের কষ | কষ ভীষণ রেচক, গর্ভপাতক, শিশু হন্তারক, পাতা মানুষ হন্তারক বিষ। |  |
| স্বর্ণলতা | Cuscuta Reflexa | পুরো উদ্ভিদ | প্রজনন ক্ষমতারোধি, বমন সৃজক, গর্ভপাতক। |  |
| ছিটা | Plumbago zeylanica | পুরো উদ্ভিদ | এর রস পঙ্গুত্ব সৃষ্টি করে। |
| রক্তকরবী | Nerium indicum | সকল অঙ্গ | খেলে মৃত্যুর কারণ হয়, স্থানিক প্রয়োগে গর্ভপাত ঘটে। |  |
| টগর | Tabernaemontana divaricata | ফল, বীজ | ফল মারাত্মক বিষাক্ত, বীজ মাদক ও প্রলাপসৃজক |  |
| কলকে ফুল বা হলদে করবী | Thevetia peruviana | বাকল, বীজ, কষ | ফল মারাত্মক অবসাদক, পঙ্গুত্ব আরোপক ও ঘাতক। |  |
| ধুতুরা | Dutura metel | সমস্ত উদ্ভিদ | চেতনানাশক, প্রলাপসৃজক। |  |
| আপেল | *Malus domestica* | বীজ মৃদু বিষাক্ত যাতে সামান্য পরিমাণ এমাগডালিন, সায়ানাইড এবং গ্লাইকোসাইড থাকে | বীজের এসব রাসায়নিক মানুষের জন্য যথেষ্ট ক্ষতিকর নয় তবে অধিক মাত্রায় বীজ খেলে ক্ষতির কারণ হতে পারে। |  |

তথ্যসূত্র
---------

1. ↑  Pratidin, Bangladesh। "অরণ্য গভীরে ভয়ঙ্কর উদ্ভিদ - বাংলাদেশ প্রতিদিন"।
কার্ল বেন্ডা, ১৯৩৩ সালের পূর্বে তোলা
**কার্ল বেন্ডা** (৩০ সেপ্টেম্বর ১৮৫৭ বার্লিন – ২৪ মে ১৯৩২ তুরিন) হলেন কোষের অভ্যন্তরীণ গঠন পর্যবেক্ষণে অণুবীক্ষণ যন্ত্র ব্যবহারকারী প্রথম অণুজীববিজ্ঞানী। ১৮৯৮ সালে পৃথক ক্রিস্টাল ভায়োলেট রঞ্জক দিয়ে কাজ করার সময় বেন্ডা সর্বপ্রথম প্রকৃত কোষে কিছু ক্ষুদ্র ক্ষুদ্র কাঠামো দেখতে পান এবং এগুলো কোষে অনুপ্রবেশ করেছে বলে ধারণা করেন। লম্বা শিকল তৈরির প্রবণতার কারণে কাঠামোগুলোকে *মাইটোকন্ড্রিয়া* ("সূত্রাকার দানা") নামকরণ করেন। এই কোষীয় অঙ্গাণুগুলো ১৮৫৭ সালে শারীরবিজ্ঞানী ও আলোক অণুবীক্ষণ যন্ত্রের অগ্রদূত আলবার্ট ভন কলিকার সর্বপ্রথম পর্যবেক্ষণ করেছিলেন। পরবর্তীতে ১৮৮৬ সালে রিচার্ড অল্টম্যান অঙ্গাণুগুলোকে "বায়োপ্লাস্ট" নামকরণ করেন।

শিক্ষা ও কর্মজীবন
-----------------

কার্ল বেন্ডা বার্লিন, হাইডেলবার্গ, ভিয়েনা এবং প্যারিসে চিকিৎসাশাস্ত্রে অধ্যয়নের পর ১৮৮১ সালে ডক্টরেট সম্পন্ন করেন। সেখান থেকে তিনি হ্যালে ও গোটিঞ্জেনের রোগতত্ত্ব ইনস্টিটিউট এবং বার্লিনের শারীরবিদ্যা ইনস্টিটিউটের সহকারী নিযুক্ত হন। ১৮৮৮ সালে বার্লিনে শারীরসংস্থানে হ্যাবিলিটেশন অর্জন করেন। ১৮৯৪ থেকে ১৯০৬ পর্যন্ত তিনি ক্লিনিকাম আম আর্বানের (শহুরে জীবনী ক্লিনিক) প্রসেক্টর এবং ১৮৯৯ সাল থেকে সেখানকার টাইটুলার অধ্যাপক নিযুক্ত হন। ১৯০৮ থেকে ১৯২৫ পর্যন্ত তিনি মোয়াবিট হাসপাতালের রোগতত্ত্ব ইনস্টিটিউটে নিযুক্ত হন। ১৯২১ থেকে ১৯২৫ সালে অবসরগ্রহণের পূর্ব পর্যন্ত তিনি ইমেরিটাস অধ্যাপক হিসেবে নিযুক্ত হন। তার পুত্র ক্লিমেন্স আর্নস্ট বেন্ডা (১৮৯৮-১৯৭৫), যিনিও পেশায় একজন চিকিৎসক ছিলেন।

তথ্যসূত্র
---------

1. ↑  Benda, C. (1898) "Ueber die Spermatogenese der Vertebraten und höherer Evertebraten, II. Theil: Die Histiogenese der Spermien" (On spermatogenesis of vertebrates and higher invertebrates, Part II: The histogenesis of sperm), *Archiv für Anatomie und Physiologie*, **73** : 393-398; see especially p. 397. From p. 397: *"Sie liegen innerhalb eines Theiles der Protoplasmafäden, bisweilen zu besonderen Körpern gehäuft, und sind wenigsten mit einem Theil der bereits bekannten Zellmikrosomen identisch, aber unterschieden von den Altmann'schen und Ehrlich'schen Granulationen. Ich möchte vorläufig vorschlagen, ihnen als Mitochondria eine besondere Stellung vorzubehalten, die ich in weiteren Arbeiten begründen werde."* (They lie within of a portion of the protoplasmic threads, sometimes aggregated to particular bodies, and are identical to at least a portion of the already known cell microsomes, but differ from Altmann's and Ehrlich's granulations. I would like to suggest tentatively reserving for them a special status as "mitochondria", which I will justify in further work.)
2. ↑  A unifying concept: the history of cell theory
**সনথ মোহন সিলভা কালুপেরুমা** (সিংহলি: සනත් කලුපෙරුම; জন্ম: ২২ অক্টোবর, ১৯৬১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ থেকে ১৯৮৮ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি অফ ব্রেক বোলিংয়ে পারদর্শী ছিলেন সনথ কালুপেরুমা।

প্রথম-শ্রেণীর ক্রিকেট
---------------------

কলম্বোর নালন্দা কলেজে সনথ কালুপেরুমা অধ্যয়ন করেছেন। ব্লুমফিল্ড ক্রিকেট ও অ্যাথলেটিক ক্লাবের পক্ষে খেলেন। শীর্ষসারির ব্যাটসম্যান হিসেবে ব্যাটিং উদ্বোধনে নামতেন ও স্পিন বোলিংয়ে দক্ষ ছিলেন। এছাড়াও স্লিপ বা গালি অঞ্চলে ফিল্ডিং করতেন।

১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত সনথ কালুপেরুমা’র প্রথম-শ্রেণীর খেলোয়াড়ী জীবন চলমান ছিল। 
আন্তর্জাতিক ক্রিকেটে অংশগ্রহণ করলেও নিজেকে এ পর্যায়ের ক্রিকেটের সাথে তাল মেলাতে হিমসিম খান। সমসাময়িক পর্যায়ে শ্রীলঙ্কা দলে খেলোয়াড়দের যোগ্যতা ও দৃঢ় প্রতিজ্ঞাবদ্ধ খেলোয়াড়দের অনুসন্ধান করছিল দল নির্বাচকমণ্ডলী। অনূর্ধ্ব-২৩ দলে চমকপ্রদ সাফল্যের স্বীকৃতিস্বরূপ তাকে জাতীয় দলে খেলার জন্যে আমন্ত্রণ জানানো হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্ট ও দুইটিমাত্র ওডিআইয়ে অংশগ্রহণ করেছেন সনথ কালুপেরুমা। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৮৮ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

নিউজিল্যান্ডের বিপক্ষে অভিষেক ঘটা ঐ টেস্টে তিন নম্বরে ব্যাটিংয়ে নামেন। তবে, আশানুরূপ খেলতে ব্যর্থ হন। বল হাতে নিয়ে অফ স্পিন বোলিংয়ে ২/১৭ বোলিং পরিসংখ্যান গড়েন। সিরিজের তিন টেস্টের সবকটিতেই অংশ নেন তিনি। কিন্তু অংশগ্রহণকৃত ছয় ইনিংসে একবারের জন্যেও ৩০ রানের কোটা অতিক্রম করতে ব্যর্থ হয়েছিলেন। প্রায় চার বছর পর পুনরায় জাতীয় দলে খেলার জন্যে আহুত হন। তবে, আঘাতের কারণে এ সুযোগের সদ্ব্যবহার করতে পারেননি তিনি।

ব্যক্তিগত জীবন
--------------

১৯৮৯ সালে অস্ট্রেলিয়ার মেলবোর্নে অভিবাসিত হন। সেখানে তিনি জেলা পর্যায়ের ক্রিকেট খেলায় অংশ নিতেন। পরবর্তীতে মাউন্ট ওয়াভার্লি সি. সি. দলের অধিনায়কের দায়িত্ব পালনসহ বেসাইড ক্লাব চেল্টেনহাম ও কীসবোরা সি. সি.কে প্রশিক্ষণ দিতেন।

তার জ্যেষ্ঠ ভ্রাতা ললিত কালুপেরুমা শ্রীলঙ্কার ক্রিকেটের ইতিহাসের প্রথম টেস্টে প্রতিনিধিত্ব করেছেন।

তথ্যসূত্র
---------

1. ↑  Aravinda the greatest Sri Lankan batsman – Sanath Kaluperuma

আরও দেখুন
---------

* রোহন জয়সেকরা
* জয়ন্ত অমরসিংহে
* শ্রীলঙ্কান টেস্ট ক্রিকেটারদের তালিকা
* ১৯৮১-৮২ ইংল্যান্ড ক্রিকেট দলের শ্রীলঙ্কা সফর
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে সনথ কালুপেরুমা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সনথ কালুপেরুমা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Launching a series of articles 'Cricket step by step with Nelson Mendis
**পনজো বিভ্রম** একটি জ্যামিতিক-অপটিক্যাল বিভ্রম যা ইতালীয় মনোবিজ্ঞানী মারিও পনজো ১৯২২ সালে প্রমাণ করেছিলেন। তিনি ব্যাখ্যা করেছিলেন যে মানব মন একটি বস্তুর আকার তার পটভূমির উপর ভিত্তি করে বিচার করে।

পনজো বিভ্রমের একটি উদাহরণ। অনুভূমিক হলুদ রেখা দুটির দৈর্ঘ্য একই
তিনি রেলপথের অনুরূপ সমকেন্দ্রী রেখার জোড়া জুড়ে দুটি অভিন্ন রেখা অঙ্কন করে এটি দেখিয়েছিলেন। উপরের রেখাটি দীর্ঘ দেখায় কারণ আমরা রৈখিক দৃষ্টিভঙ্গি অনুসারে রূপান্তরকারী পক্ষগুলিকে লক্ষ্য করি দূরত্বের মধ্যে সমান্তরাল রেখাগুলি হিসাবে। এই প্রেক্ষাপটে, আমরা উপরের রেখাটিকে লক্ষ্য করি যেন এটি আরও দূরে ছিল, তাই আমরা এটিকে আরও দীর্ঘ হিসাবে দেখছি - একই আকারের রেটিনা ইমেজ তৈরির জন্য একটি দূরের বস্তুকে উভয়ের কাছাকাছি হতে হবে।
পনজো বিভ্রমের একটি ব্যাখ্যা হল "দৃষ্টিকোণ অনুমান", যা বলে যে চিত্রে দৃষ্টিভঙ্গি বৈশিষ্ট্যটি স্পষ্টতই দূরত্বের সাথে যুক্ত সমকেন্দ্রী লাইন দ্বারা যুক্ত, অর্থাৎ দুটি তির্যক রেখা দিগন্তের দিকে একত্রিত হয় বা একটি অদৃশ্য বিন্দু। আরেকটি হল "ফ্রেমিং-ইফেক্টস হাইপোথিসিস", যা বলে যে কাঠামোবদ্ধ সমকেন্দ্রী লাইন থেকে অনুভূমিক রেখার বিভাজন বা ব্যবধানের পার্থক্য নির্ধারণ করতে পারে, অথবা কমপক্ষে বিকৃতির মাত্রায় অবদান রাখতে পারে।
পনজো বিভ্রম হল চাঁদের বিভ্রমের একটি সম্ভাব্য ব্যাখ্যা, বস্তুগুলি অনেক দূরের বস্তুর বা সর্বদিগ্ব্যাপী প্রেক্ষাপটের দরুণ বড় বা ছোট থেকে বড় দেখাচ্ছে। যাইহোক, কেউ কেউ যুক্তি দেখিয়েছেন যে একটি ধারণা ("অনেক দূরে দেখাচ্ছে") আরেকটি ("বড় দেখায়") ব্যাখ্যা করা বৈজ্ঞানিকভাবে সমস্যাযুক্ত, এবং এই বিভ্রমের পিছনে সম্ভবত জটিল অভ্যন্তরীণ প্রক্রিয়া রয়েছে।

তথ্যসূত্র
---------

1. ↑  Ponzo, M. (1911). "Intorno ad alcune illusioni nel campo delle sensazioni tattili sull'illusione di Aristotele e fenomeni analoghi". Archives Italiennes de Biologie.
2. ↑  "সংরক্ষণাগারভুক্ত অনুলিপি"। ১৯ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২২।
3. ↑
যুক্তরাষ্ট্রের জাতীয় আবহাওয়া সার্ভিসের মানচিত্রে একটি শীতল বায়ুরেখা, ৩ এপ্রিল, ২০১১। সরু নীল রেখাটি হচ্ছে শীতল বায়ুরেখা। রেখার পেছনে গুরুতর ঝড় সৃষ্টি হতে দেখা যাচ্ছে যা ডানে নিচ কোণার দিকে প্রবাহিত হবে।
**শীতল বায়ুরেখা** (ইংরেজি ভাষায়: Cold front) আবহাওয়া বিজ্ঞান সহ বিজ্ঞানের বেশ কিছু শাখার একটি গুরুত্বপূর্ণ ধারণা। একটি অপেক্ষাকৃত শীতল এবং অগ্রসরমান বায়ুর অগ্রভাগের সীমারেখাকেই শীতল বায়ুরেখা বলা হয়। এই রেখার পূর্বে অবস্থিত অগ্রসরমান বায়ুর ঘনত্ব বেশি হওয়া সত্ত্বেও তাপমাত্রা কম হয়, কিন্তু রেখাটির পরে অবস্থিত বায়ুর ঘনত্ব কম ও তাপমাত্রা বেশি হয় যা অভিঘাত তরঙ্গের বিপরীত।

বহিঃছায়াপথীয় জ্যোতির্বিজ্ঞান বিশেষ করে ছায়াপথ স্তবক গবেষণায়ও ধারণাটি উপযোগী। অনেক ছায়াপথ স্তবকে এমন গ্যাসীয় অঞ্চল পাওয়া গেছে যা সামনের দিকে এগোতে গিয়ে শীতল বায়ুরেখা তৈরি করছে। এমন শীতল বায়ুরেখার প্রথম অস্তিত্ব পাওয়া গিয়েছিল এবেল ২১৪২ নামক একটি সংঘর্ষরত ছায়াপথ স্তবকে।

তথ্যসূত্র
---------

1. ↑  M. Markevitch এবং অন্যরা, *Chandra Observation of Abell 2142: Survival of Dense Subcluster Cores in a Merger*, Astrophysics Journal, 541, 542

বহিসংযোগ
--------

* Cold Front
* Weather Fronts
* Fronts: the boundaries between air masses
**শীতল মাঠ** গ্রামটি রাজশাহী বিভাগের নওগাঁ জেলার পত্নীতলা উপজেলার অন্তর্গত শিহাড়া ইউনিয়নে অবস্থিত। এটি একটি অতি পরিচিত গ্রাম। নওগাঁ শহর থেকে প্রায় ৬০ কিলোমিটার উত্তর-পশ্চিমে অবস্থিত।

ইতিহাস
------

অবস্থান ও সীমানা
----------------

শীতল মাঠ নওগাঁ সদর থেকে প্রায় ৬০কিমি দূরে অবস্থিত ভারতের সীমান্ত ঘেঁষা একটি গ্রাম। এর উত্তরে ভারতের পশ্চিমবঙ্গের দক্ষিণ দিনাজপুর জেলার পাহাড়পুর গ্রাম, দক্ষিণে শিহাড়া ইউনিয়নের তেপুকুরিয়া ও পাইকবান্দা গ্রাম, পূর্বে ধামইরহাট উপজেলার আগ্রাদ্বিগুন ইউনিয়নের পুস্তইল পাড়া ও মাহমুদপুর গ্রাম, পশ্চিমে নিরমইল ইউনিয়নের 
পাটুল ও গুরখী গ্রাম অবস্থিত।

আয়তন
-----

জনসংখ্যা
--------

প্রশাসনিক কাঠামো
----------------

শিক্ষা ব্যবস্থা
---------------

শিক্ষা প্রতিষ্ঠান
-----------------

1. শীতল সরকারী প্রাথমিক বিদ্যালয়
2. শীতল শাহজাহানিয়া দাখিল মাদ্রাসা
3. শীতল আদর্শ একাডেমী
4. শীতল আফসারিয়া ফোরকানিয়া মাদ্রাসা

যোগাযোগ ব্যবস্থা
----------------

ধর্মীয় উপাসনালয়
-----------------

```
★ মসজিদসমূহঃ
```

1. শীতল বাজার জামে মসজিদ
2. শীতল বায়তুল আমান জামে মসজিদ
3. দেওয়ালডাঙ্গা জামে মসজিদ
4. মাদ্রাসাপাড়া জামে মসজিদ
5. শেখপাড়া জামে মসজিদ
6. বাগানপাড়া জামে মসজিদ
7. হাতিডুবা জামে মসজিদ

```
★ মন্দিরসমূহঃ
```

1. শীতল সার্বজনীন দূর্গা মন্দির
2. শীতল সার্বজনীন কালী মন্দির

পুকুর ও খাল
-----------

হাট-বাজার
---------

* শীতল বাজার

দর্শনীয় স্থান
--------------

1. বাংলাদেশ-ভারত সীমান্ত।
2. শীতল মাজার শরীফ।
3. বন বিভাগের অধীনে সামাজিক বনায়ন কর্মসূচির আওতায় লাগানো সারি সারি ইউক্যালিপটাস ও আকাশমণি গাছ।
4. শীতল বিজিবি ক্যাম্প।

উল্লেখযোগ্য ব্যক্তি
-------------------

জনপ্রতিনিধি
-----------

প্রধান অর্থনীতি ও কৃষি ব্যবস্থা
-------------------------------

পূর্বে অত্র এলাকায় পানি সেঁচের ব্যবস্থা না থাকায় কৃষি ব্যবস্থার প্রায় পুরোটাই বৃষ্টি নির্ভর আমন ধানের উপর নির্ভরশীল ছিল। সাথে কিছু মৌসুমি ফসল যেমনঃ গম, সরিষা ও বিভিন্ন ধরনের শাক সবজি চাষাবাদ হতো। তবে বর্তমানে প্রায় ৮০ ভাগ অর্থনীতি আমের উপর নির্ভরশীল। এখানে বানিজ্যিকভাবে বিভিন্ন জাতের আম চাষ হয়। তারমধ্যে উল্লেখযোগ্য হলোঃ আম্রপালি, বারি-৪, ল্যাংড়া, ফজলি, খিরসাপাতি, আশ্বিনা, কাটিমন প্রভৃতি। তবে অত্র এলাকার আম্রপালি ও বারি-৪ জাতের আম বেশ বিখ্যাত।

আরও দেখুন
---------

* শীতল বাজার
* শিহাড়া ইউনিয়ন
* পত্নীতলা উপজেলা
* নওগাঁ জেলা

তথ্যসূত্র
---------

1. ↑  Bangladesh Bureau of Statistics, Statistical Pocket Book, 2007 (**pdf-file**) ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে 2007 Population Estimate. Accessed on 2008-09-29.

বহিঃসংযোগ
---------
**মাইকেল ওয়াগ্নার** (জন্ম: সেপ্টেম্বর ৩০, ১৯৪৭ এবং মৃত্যু: এপ্রিল ২৩,১৯৯২) একজন মার্কিন টেলিভিশন চিত্র লেখক এবং পরিচালক ছিলেন যিনি ১৯৭৫ থেকে ১৯৯২ সালের মাঝে বেশ কিছু টেলিভিশন অনুষ্ঠানে কাজ করেন এবং ১৯৮২ সালে তার অসাধারন ধারাবাহ্যিক নাটক *হিল স্ট্রিট ব্লুজ* লেখার জন্য *এমি পুরস্কার* পান। তিনি এবিসির  প্রব সিরিজের সহ স্রষ্টা , পরিচালক এবং কয়েকটি পর্ব লিখেছিলেন।

কর্ম জীবন
---------

ওয়াগ্নার একজন সৈনিকের সন্তান ছিলেন। তিনি ওহাইও তে জন্ম নিলেও বেড়ে উঠেছিলেন নিউইয়ার্ক, ইল্লিনিওস, জাপান, জার্মানি, নেব্রাস্কা এবং টেক্সাসের বিমান ঘাটিতে। তিনি টেক্সাসের *রান্দলফ উচ্চ বিদ্যালয়, রান্দলফ বিমান ঘাটি* থেকে শিক্ষা লাভ করেন।[] তিনি মিসোউরি বিশ্ববিদ্যালয়ে থাকাকালীন ক্যালিফোর্নিয়ায় চলে আসেন এবং লস এঞ্জেলস এ থাকাকালীন বিভিন্ন চাকুরি করার পাশাপাশি তার লেখা স্ক্রিপ্ট আর আকা চিত্র বিক্রি করতেন।

তিনি ১৯৭৫ সালে তার প্রথম টেলিভিশন স্ক্রিপ্ট *দ্যা ব্লু নাইট*  নামক অপরাধ ভিত্তিক নাটক লিখেন। তিনি এটি জোসেফ ওয়াম্বাউঘের একই নামের উপন্যাস থেকে সিবিএসর জন্য রুপান্তর করেন। তিনি দ্রুত প্রতিষ্ঠা লাভ করেন চিত্রলেখক হিসেবে- *জিগসাও জন, দ্যা সিক্স মিলিয়ন ডলার ম্যান, ম্যান ফ্রম আটলান্টিস, স্টারস্ক্য ও হুটছ এবং দ্যা রকফর্ড ফাইলস*-এর স্ক্রিপ্ট লিখে।

তিনি ১৯৮২ সালে "হিল স্ট্রিট ব্লুস" ধারাবাহিকের "দ্যা ওয়ার্ল্ড এক্রডিং টু ফ্রিদম" পর্বটি লিখেন এবং তাকে দ্রুত নিয়মিত লেখক হিসিবে সেই সিরিজের জন্য নিযুক্ত করা হয়। তার গল্পে "ক্যাপ্টেন ফ্রিডম" নামে এক রাস্তার ভবঘুরে চরিত্রের পরিচয় করিয়ে দেয়। এই ধারাবাহিকে তার বিখ্যাত লেখা "ফ্রিডম লাস্ট স্ট্যান্ড "-এর জন্য ১৯৮২ সালে এমি পুরস্কার পান পান। অবশ্য সেই মৌসুমে তার ৩টি সহ-স্ক্রিপ্টের জন্য একই ক্যাটাগরিতে তিনি মনোনীত হন। তিনি ৩৫ টি পর্বে সহকারী লেখক হিসেবে হিল স্ট্রিট ব্লু তে পরের দুবছর কাজ করেন এবং দীর্ঘ সময়ের জন্য স্টিভেন বচ্চছ এবং তার বিভিন্ন প্রকল্পে কাজ করেন ।

ওয়াগ্নারলে ১৯৮৭ সালে এ বি সি থেকে নতুন বৈজ্ঞানিক কল্পকাহিনী *প্রব* লিখতে সাহায্য করার জন্য বলা হয়, যা পরিচয় করিয়ে দেয় একজন উজ্জ্বল হৃদয়ের বৈজ্ঞানিক অপরাধের যোদ্ধা অস্টিন জেমস কে। বিখ্যাত বৈজ্ঞানিক কল্পকাহিনী লেখক আইজাক আসিমভ, যার আইডিয়া থেকে সৃষ্টি হইছিল একজন তরুন যে বৈজ্ঞানিক আইডিয়া ব্যবহার করে রহস্য মীমাংসা করে, যা অনেকটা টম সুইফট অথবা  রিক ব্রান্ট চরিত্রের মতন।

ওয়াগ্নার দুই ঘণ্টার একটি পাইলট টিভি চলচ্চিত্র "কম্পিউটার লজিক" লিখেছিলেন যার কারণে তিনি বিশেষ পরিচালক হন। ওই সিরিজ এক মৌসুমের চলেছিল। *পার্কার স্ট্রিভসন* যিনি ওই সিরিজে মুল চরিত্রে কাজ করেন, তিনি তার এক ইন্টারভিউয়ে বলেন যে, তিনি শুধু ওয়াগ্নারের শারীরিক এবং আচরণবিধি অনুসরন করে তার চরিত্র গঠন করেছিলেন।:২৭২  সিরিজটি ১৯৮৮ সালের প্রতি বৃহস্পতিবার প্রচারিত হয়েছিল।

এরপর ওয়াগ্নার *স্টার ট্রেক: দ্য নেক্সট জেনারেশন*-এর *জিনি রড্ডেনবেরি* ধারাবাহিকের জন্য তিনটি স্ক্রিপ্ট লিখেছিলেন,:৪৩০ এবং বিশেষ পরিচালক হিসেবে সিরিজে কাজ করেন। তিনি *স্টিফেন বচ্চছ*-এর *হুপারম্যান* নাটিকে *জন রিট্রার* হিসেবে অভিনয় করেন। ওয়াগ্নার বচ্চছএর অ্যানিমেটেড সিরিজ *ক্যাপিটাল ক্রিট্টারস* লিখতে এবং উন্নত করতে সাহায্য করেন, একই সাথে এনবিসির জন্য *ম্যান ও মেশিন* নাটক লিখতে ও বানাতে পরিচালক হিসেবে কাজ করেছিলেন। 

তিনি ১৯৯২ সালে ব্রেন ক্যান্সারে আগউরা হিলস, ক্যালিফোর্নিয়াতে মারা যান।

তথ্যসূত্র
---------

1. ↑  "Total Television" (1996) Alex McNeil, Penguin Books, p.1084.

বহিঃসংযোগ
---------

* ইন্টারনেট মুভি ডেটাবেজে মাইকেল আই. ওয়াগ্নার (ইংরেজি)
**হজ্ব ফাইন্যান্স কোম্পানি লিমিটেড** বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ৬ সেপ্টেম্বর, ২০০৬ সালে বাংলাদেশ ব্যাংক থেকে ছাড়পত্র পায় এবং ২ জুলাই, ২০০৭ সাল আর্থিক কোম্পানি হিসেবে কার্যক্রম পরিচালনার সুযোগ পায়। প্রতিষ্ঠানটির প্রধান কার্যালয় ঢাকার দিলকুশায় অবস্থিত।

ইতিহাস
------

হজ্ব ফাইন্যান্স কোম্পানি লিমিটেড শরীয়াহ-ভিত্তিক ব্যাংক বহির্ভূত আর্থিক সেবাদানকারী কোম্পানি। *আর্থিক প্রতিষ্ঠান আইন, ১৯৯৩* এর উপর ভিত্তি করে এ প্রতিষ্ঠানটি বাংলাদেশ ব্যাংকের অধীনে প্রতিষ্ঠিত হয়েছে। 
মূলত ব্যবসায়ের ক্ষেত্রে কোম্পানিটি মালেশিয়ার বিখ্যাত *তাবুং হজ্ব* পদ্ধতিটি বেছে নিয়েছে। প্রতিষ্ঠানটির যৌথ মালিকানায় আছে ঢাকা আহ্‌ছানিয়া মিশন, বৈশ্বিক হজ্ব্ব ও উমরাহ্ আন্তর্জাতিক কর্পোরেশন এবং আমানাহরায়া বিনিয়োগ ব্যাংক লিমিটেড।

পরিচালনা
--------

প্রতিষ্ঠানটি ১১ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি, একটি শরীয়াহ কাউন্সিল এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান কাজী রফিকুল আলম এবং প্রধান নির্বাহী কর্মকর্তা মোঃ মোফাজ্জল হোসেন।

শাখা কার্যালয়
--------------

1. ধানমন্ডি শাখা, ঢাকা
2. উত্তরা শাখা, ঢাকা
3. গাজীপুর শাখা
4. চট্টগ্রাম শাখা

সেবাসমূহ
--------

### আমানত সেবা

মুদারাবা মাসিক হজ্ব্ব সঞ্চয় হিসাব, আল-ওয়াদিয়া হজ্ব সঞ্চয় হিসাব, মুদারাবা মুনাফা উত্তলোনযোগ্য মেয়াদী হিসাব।

### বিনিয়োগ সেবা

ইজারা ওয়া ইকতিনা, বাই-মুয়াজ্জাল, হায়ার পারচেজ-শিরকাতুল মিলক, বাই-মুরাবাহা।

আরও দেখুন
---------

* বাংলাদেশের আর্থিক সেবাদানকারী কোম্পানিসমূহের তালিকা

তথ্যসূত্র
---------

1. 1 2  "পরিক্রমা, হজ্ব ফাইন্যান্স কোম্পানি লিমিটেড"। *hajjfinance.net*। সংগ্রহের তারিখ ২০২৩-০১-০২।
2. ↑  "আর্থিক প্রতিষ্ঠান আইন, ১৯৯৩"। *minlaw.gov.bd*। সংগ্রহের তারিখ ২০২৩-০১-০২।
3. ↑  "পরিচালনা পর্ষদ, হজ্ব ফাইন্যান্স কোম্পানি লিমিটেড"। *hajjfinance.net*। সংগ্রহের তারিখ ২০২৩-০১-০২।

বহিঃসংযোগ
---------
***লেগ শো*** ছিল মার্কিন যুক্তরাষ্ট্রে প্রকাশিত একটি প্রাপ্তবয়স্ক ফেটিশ ম্যাগাজিন, যা নাইলন, করসেট, প্যান্টিহোজ, স্টকিংস এবং হাই হিলের নারীদের আলোকচিত্রে বিশেষায়িত ছিল। ম্যাগাজিনে পিনআপ শৈলীর আলোকচিত্র এবং প্রভাবশালী নারীদের লক্ষ্য করে প্রবন্ধ ছিল। পত্রিকাটি ১৯৯০-এর দশকে সম্পাদক ডায়ান হ্যানসনের অধীনে দুর্দান্ত সাফল্য অর্জন করেছিল।

এটি ম্যাভেটি মিডিয়া গ্রুপ দ্বারা প্রকাশিত হয়েছিল, যা *জাগস*, *টাইট* এবং *ব্ল্যাক টেইল* ম্যাগাজিনও প্রকাশ করেছিল।

একটি জার্মান সংস্করণ, ১৯৯৭ সাল থেকে বাজারে, এডিসিওন্স জিনকো এসএ দ্বারা প্রকাশিত হয়েছিল৷

*লেগ শো* আর প্রকাশিত হচ্ছে না, এবং ম্যাগাজিন এবং এর প্রকাশক উভয়ের ওয়েব সাইটই এখন বিলুপ্ত। *লেগ শো* ম্যাগাজিনের শেষ সংখ্যা আগস্ট ২০১২ সালে প্রকাশিত হয়েছিল।  কোম্পানি কোনো ধরনের বিজ্ঞপ্তি কিংবা গ্রাহক বা বিজ্ঞাপনদাতাদের ফেরত ছাড়াই উৎপাদন বন্ধ করেছে।

তথ্যসূত্র
---------

1. ↑  "R.I.P. Leg Show Magazine"। Sinical Magazine। সংগ্রহের তারিখ ১ জুলাই ২০১৫।

গ্রন্থপঞ্জি
-----------

* উইলিয়াম ডি. ব্রেম, জন জ্যাকবস, *ভিন্ন প্রেমময়: যৌন আধিপত্য এবং জমার বিশ্ব*, ভিলার্ড, 1996,আইএসবিএন ০-৬৭৯-৭৬৯৫৬-০, পিপি। 358,368
* জোসেফ ডব্লিউ স্লেড, "পর্নোগ্রাফি এবং যৌন প্রতিনিধিত্ব: একটি রেফারেন্স গাইড", *পর্নোগ্রাফি এবং সেক্সুয়াল রিপ্রেজেন্টেশন ভলিউম। 3*, গ্রীনউড পাবলিশিং গ্রুপ, 2001,আইএসবিএন ০-৩১৩-৩১৫২১-৩, পিপি। 404-411
* *ভাইব*, আগস্ট 1998, পৃ. 48

বহিঃসংযোগ
---------

* আরআইপি লেগ শো ম্যাগাজিন
**ধলাপাথর পর্দা ও বস্ত্র** হল হস্তচালিত তাঁতে তৈরি পর্দা এবং কাপড়। অনন্য নকশার জন্য এই শিল্প ভৌগোলিক নির্দেশকের (জিআই) অধীনে ভারত সরকার দ্বারা নিবন্ধিত হয়েছে।
হস্তশিল্পটি খুরদা জেলার বোলগড়ের ধলাপাথর গ্রাম থেকে উদ্ভূত এবং এই গ্রামের নামেই শিল্পের নামটি হয়েছে। প্রাকৃতিক রঙের সুতোর সাহায্যে হাতে তৈরি স্পিনিং মেশিনে কাপড় তৈরি করে এটি সেলাই করা হয়। গণেশ পুজারী এটি আবিষ্কার করেছিলেন এবং উদয়ননাথ সাহু এটির নকশা করেছিলেন।

ইতিহাস
------

প্রায় এক শতাব্দী আগে, ওড়িশার বোলগড়ের ধলাপাথর গ্রামে রঙ্গনী নামে পরিচিত একটি সম্প্রদায় একটি বিশেষ বুনন কৌশলের মাধ্যমে সুন্দর পর্দা উৎপাদন করেছিল। পর্দার মন্দিরের নকশাগুলির একটি নান্দনিক চেহারা ছিল এবং সেগুলি খুব জনপ্রিয় হয়ে ওঠে, কারণ সেগুলি বাড়ির দরজাগুলিকে মন্দিরের রূপ দিত। ফলস্বরূপ তাঁতিরা ওড়িশার বিখ্যাত সমস্ত মন্দিরের নকশা পর্দায় ফুটিয়ে তোলা শুরু করেছিলেন, এগুলির মধ্যে ছিল জগন্নাথ মন্দির, কোনার্ক মন্দির, লিঙ্গরাজ মন্দির ইত্যাদি।
শাড়ি, গামছা তৈরি করা ধলাপাথর গ্রামের প্রতিটি বাড়ির একটি ঐতিহ্যবাহী পেশা। পরিবারের সমস্ত সদস্যরা এই কাজে যুক্ত থাকেন।

প্রস্তুতি
---------

চিত্রগুলি একটি লেখচিত্র অনুসারে একটি স্ক্রিনে আঁকা হয়। দীর্ঘস্থায়ী রঙের জন্য আম, জাম ইত্যাদির ছাল থেকে প্রাকৃতিক রঙ সংগ্রহ করে, সেটি ব্যবহার করে কাপড়গুলি রঙিন করা হয়। কোনও স্ক্রিনের মানক দৈর্ঘ্য নেওয়া হয় মোটামুটি ৬'× ৪'। কখনও কখনও একটি স্ক্রিন তৈরি করতে এক মাসেরও বেশি সময় লেগে যায়।

ব্যবসায়
--------

১৯৩০ সালে পর্দা কাপড়ের ব্যবসা শীর্ষস্থানে ছিল। সেই সময় প্রতি টুকরো কাপড়ের বিক্রয় মূল্য ছিল ১৫০ থেকে ২৫০ ভারতীয় টাকা। বিভিন্ন উৎসব, অনুষ্ঠানের সময়, এটি প্রথম পছন্দের উপকরণ ছিল। এক সময়ে রাজধানী দিল্লি সহ ভারতের বহু অংশে এই পর্দা পৌঁছে গিয়েছিল।

তথ্যসূত্র
---------

1. ↑  ":::GIR Search:::"। সংগ্রহের তারিখ ৩১ জানুয়ারি ২০১৬। [*স্থায়ীভাবে অকার্যকর সংযোগ*]
2. ↑  "Dhalapathar Parda & Fabrics"। সংগ্রহের তারিখ ১১ মার্চ ২০২১।
3. ↑  "Dhalapathar Parda & Fabrics of Odisha"। সংগ্রহের তারিখ ১১ মার্চ ২০২১।
4. ↑  "ପରଦା କଳା"। *ଧରିତ୍ରୀ ଛୁଟିଦିନ ୨୭ସେପ୍ଟେମ୍ବର- ୩ଅକ୍ଟୋବର ପୃଷ୍ଠା ୫*। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৫।

| * দে
* স
ওড়িশা রাজ্য |
| --- |
| Capital: **Bhubaneswar** |
| সরকার | 
* Governors
* Chief Ministers
* Legislative Assembly
* Political parties
* Raj Bhavan
* High Court
* Police

 |  |
| Topics | 
* শিল্পকলা
* চলচ্চিত্র
* Cuisine
* সংস্কৃতি
* Economy
* Education
* Elections
* Flora and Fauna
* Geography
* History
	+ Historic sites
	+ Rulers
* Language
	+ Act
	+ Alphabet
	+ Literature
	+ Morphology
* People
* Politics
* Tourism

 |
| Districts | 
* Angul
* Balasore
* Bargarh
* Bhadrak
* Balangir
* Boudh
* Cuttack
* Debagarh
* Dhenkanal
* Gajapati
* Ganjam
* Jagatsinghpur
* Jajpur
* Jharsuguda
* Kalahandi
* Kandhamal
* Kendrapara
* Kendujhar
* Khordha
* Koraput
* Malkangiri
* Mayurbhanj
* Nabarangpur
* Nayagarh
* Nuapada
* Puri
* Rayagada
* Sambalpur
* Subarnapur
* Sundargarh

 |
| Cities | 
* Angul
* Balasore
* Barbil
* Bargarh
* Baripada
* Bhadrak
* Bhubaneswar
* Brahmapur
* Cuttack
* Dhenkanal
* Jajpur
* Jharsuguda
* Puri
* Rourkela
* Sambalpur

 |
| প্রবেশদ্বার ওড়িশা প্রবেশদ্বার |
**মুসা দিয়াবি** (ফরাসি: Moussa Diaby, ফরাসি উচ্চারণ: ​[musˈa dˈa͡ɪəbi]; জন্ম: ৭ জুলাই ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মান ক্লাব বায়ার লেভারকুজেন এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০১৬ সালে, মুসা ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

প্রারম্ভিক জীবন
---------------

মুসা দিয়াবি ১৯৯৯ সালের ৭ই জুলাই তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

মুসা ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৬ সালে তিনি ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৫ বছরে ৪৯ ম্যাচে অংশগ্রহণ করে ১২টি গোল করেছেন।

২০২১ সালের ১লা সেপ্টেম্বর তারিখে, ২২ বছর, ১ মাস ও ২৫ দিন বয়সে, বাম পায়ে ফুটবল খেলায় পারদর্শী মুসা বসনিয়া ও হার্জেগোভিনার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৯০তম মিনিটে আক্রমণভাগের খেলোয়াড় কিলিয়ান এমবাপের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। ফ্রান্সের হয়ে অভিষেকের বছরে মুসা সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ফ্রান্স | ২০২১ | ৪ | ০ |
| ২০২২ | ৪ | ০ |
| সর্বমোট | ৮ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **মুসা দিয়াবি** সংক্রান্ত মিডিয়া রয়েছে।

* মুসা দিয়াবি – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে মুসা দিয়াবি (ইংরেজি) উইকিউপাত্তে এটি সম্পাদনা করুন
* সকারবেসে মুসা দিয়াবি (ইংরেজি) উইকিউপাত্তে এটি সম্পাদনা করুন
* বিডিফুটবলে মুসা দিয়াবি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুসা দিয়াবি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুসা দিয়াবি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মুসা দিয়াবি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুসা দিয়াবি (ইংরেজি) উইকিউপাত্তে এটি সম্পাদনা করুন
**শ্রম নারীবাদ** ছিল মার্কিন যুক্তরাষ্ট্রে একটি নারী আন্দোলন যা কর্মক্ষেত্র ও ইউনিয়নে অধিকার অর্জনের উপর দৃষ্টি নিবদ্ধ করে ১৯২০-এর দশকে আবির্ভূত হয়েছিল। শ্রম নারীবাদীরা সুরক্ষাবাদী আইন এবং মহিলাদের জন্য বিশেষ সুবিধার জন্য সামাজিক নারীবাদের একটি বৈকল্পিক সমর্থন করেছিলেন। তারা মহিলাদের জন্য কাজের পরিস্থিতি নিয়ন্ত্রণকারী রাষ্ট্রীয় আইন পাস করতে সাহায্য করেছিল, ইউনিয়নগুলিতে মহিলাদের অংশগ্রহণ প্রসারিত করেছিল এবং সমান অধিকার সংশোধনের বিরোধিতা করতে সংগঠিত হয়েছিল।

শব্দটি ইতিহাসবিদ ডরোথি স্যু কোবল তার বই *দ্য আদার উইমেন'স মুভমেন্ট* (২০০৫) এ উদ্ভাবন করেছিলেন।

১৯২০ থেকে ১৯৭০ এর দশক
---------------------

ভোটের অধিকার পাওয়ার পর জাতীয় মহিলা দল সমঅধিকার সংশোধনী (ইরা) প্রস্তাব করেছিল। ইরা সামাজিক নারীবাদীদের দ্বারা তীব্রভাবে বিরোধিতা করা হয়েছিল যারা এটিকে মহিলা শ্রমিকদের সাথে আচরণের ক্ষেত্রে তাদের অর্জিত অনেক অর্জনকে হ্রাস হিসাবে দেখেছিল। এই অভিযোগের নেতৃত্বে ছিলেন শ্রম নারীবাদীরা, যারা প্রগতিশীল যুগের সামাজিক নারীবাদীদের উত্তরসূরি ছিলেন। শ্রম নারীবাদীরা লিঙ্গের উপর ভিত্তি করে সমস্ত বৈষম্যের অবসান ঘটাতে চাননি, শুধুমাত্র যেগুলি মহিলাদের আঘাত করে সেগুলির অবসান চেয়েছিল। উদাহরণস্বরূপ, তারা মনে করেছিল যে রাষ্ট্রীয় আইন যা মজুরি মেঝে এবং ঘন্টার সীমা নির্ধারণ করে তা মহিলাদের উপকার করে। এইভাবে, তারা সুরক্ষাবাদী আইন ও মহিলাদের জন্য বিশেষ সুবিধার পক্ষে সমর্থন অব্যাহত রেখেছিল। রাষ্ট্রীয় মজুরি আইনের পাশাপাশি তারা মাতৃত্বকালীন ছুটি, প্রসবকালীন স্বাস্থ্যসেবা ও মায়েদের জন্য অক্ষমতা এবং বেকারত্বের পরিধি প্রসারিত করার চেষ্টা করেছিল। তাদের দৃষ্টিভঙ্গি ছিল যে নারীদের পুরুষের চেয়ে আলাদা চাহিদা রয়েছে এবং মাতৃত্বের কার্য সম্পাদনের জন্য তাদের শাস্তি দেওয়া উচিত নয়। সামাজিক নারীবাদী ও সমঅধিকার নারীবাদীদের মধ্যে বিরোধ তাদের ভিন্ন পরিচয়ের কারণে তীব্রতর হয়েছিল। সামাজিক নারীবাদীরা বিভিন্ন বর্ণের শ্রমজীবী নারী হওয়ার প্রবণতা দেখায় যেখানে সমানাধিকারের নারীবাদীরা বেশিরভাগ অংশে উচ্চ মধ্যবিত্ত শ্বেতাঙ্গ নারী ছিলেন। তাদের বিভিন্ন অভিজ্ঞতা তাদের বিশ্বাসকে প্রভাবিত করেছিল যে আইন টি কাজ করা উচিত।

তথ্যসূত্র
---------

1. ↑  Social Feminism, Oxford 2008।
2. 1 2 3  Cobble 2005।
**মুসা হোতাক** আফগানিস্তানের সামরিক নেতা এবং ওয়ার্ডাখ প্রদেশের ময়দান শরের একজন রাজনীতিবিদ।  তিনি এবং তার ভাই গুলান মোহাম্মদ হোতাক সোভিয়েত দখলের প্রতিরোধে গুরুত্বপূর্ণ ভূমিকা পালন করেছিলেন। তারা তালেবানের মূল সদস্য ছিল না, তবে সাম্যবাদী শাসনের পতনের পরে গৃহযুদ্ধের সময় ক্ষমতা অর্জনের সময় তারা এতে যোগ দিয়েছিল।

মুসা হোতাক তালেবানের উপ-পরিকল্পনা মন্ত্রী ছিলেন বলে জানা গেছে। 

১৪ ই জুন, ২০০৪-এ *ইসলাম অনলাইন* মুসা হোতাককে দুর্বল এক যুদ্ধাহার হিসাবে বর্ণনা করেছে, যার মধ্যে মাত্র ১০০ জন যোদ্ধা ছিল।  এর প্রতিবেদনে হোতাকের সাম্প্রতিক সময়ে তার অস্ত্র আত্মসমর্পণ, এবং তার যোদ্ধাদের একত্রিতকরণে তার ভূমিকা ছিল।

মুসা হোতাক ২০০৩ সালে আফগান সাংবিধানিক লোয়া জারগির সদস্য ছিলেন, সংবিধানের অনুমোদন হওয়ার পরে তিনি ২০০৫ সালে লায়া জারগে পদে আসেন ।

তথ্যসূত্র
---------

1. ↑  
Afghan Commander Hands in 400 Light and Heavy Weapons, *United Nations - Press Briefing by Manoel de Almeida e Silva, Spokesman for the Special Representative of the Secretary-General on Afghanistan*, May 6, 2004
2. ↑  Hiding in plain sight: not all ex-Taliban are on the run  ওয়েব্যাক মেশিনে আর্কাইভকৃত ৫ ফেব্রুয়ারি ২০১২ তারিখে, *San Bernardino Sun*, February 11, 2002
3. ↑  Afghanistan on the Road to Nowhere  ওয়েব্যাক মেশিনে আর্কাইভকৃত ১৭ ফেব্রুয়ারি ২০১১ তারিখে, *Islam Online*, June 14, 2004
4. ↑  Members of the afghan constitutional loya jirga  ওয়েব্যাক মেশিনে আর্কাইভকৃত ৮ মে ২০১১ তারিখে, *Ariana*, December 23, 2003
5. ↑  Former Taliban Fighters Brave A New Battlefield, *Los Angeles Times*, October 5, 2005
২০০৮-এর অগাস্টে, শেলবর্ন হোটেল
**শেলবর্ন হোটেল** একটি বিখ্যাত হোটেল যা আয়ারল্যান্ডের ডাবলিনের সেন্ট স্টিফেনস গ্রীণ এর দক্ষিণ পাশে একটি সুষমা-মণ্ডিত অট্টালিকায় অবস্থিত। বর্তমানে এটি ম্যারিয়ট ইন্টারন্যাশনাল দ্বারা পরিচালিত হয়। হোটেলটিতে সর্বমোট ২৬৫টি কামরা রয়েছে এবং আঠারো মাস সংস্কারের পর হোটেলটি ২০০৭ সালের মার্চ মাসে পুনরায় চালু করা হয়।

জন ম্যাক কার্ডি হোটেলটির নকশা তৈরি করেন এবং প্যারিসের এম. এম. বারবাজেট স্টুডিও হোটেলের বাহিরের চত্বরের চারটি ভাস্কর্য, দুজন নিউবিআন রাজকন্যা এবং তাদের দাসীর মূর্তিগুলো নির্মাণ করেন।

ইতিহাস
------

শেলবর্ন হোটেল, ১৯০০ খ্রিস্টাব্দ
শেলবর্ন হোটেলটি ১৮২৪ সালে মার্টিন বার্ক দ্বারা নির্মিত হয়, যিনি টিপারারির অধিবাসী ছিলেন; মার্টিন সেন্ট স্টিফেনসের কাছাকাছি তিনটি টাউনহাউসের অধিকার লাভ করেন, যা ইউরোপের সবচেয়ে বড় গার্ডেন স্কয়ার। মার্টিন বার্ক তার নতুন হোটেলটির নামকরণ শেলবর্নের দ্বিতীয় আর্ল উইলিয়াম পেটির নামানুসারে দ্যা শেলবর্ন রাখেন।

১৯০০ সালের শুরুর দিকে, অ্যালোয়েস হিটলার জুনিয়ার, অ্যাডলফ হিটলারে সৎভাই ডাবলিনে থাকাকালীন হোটেলটিতে কাজ করেন।

১৯১৬ সালে ইস্টার রাইজিং এর সময় হোটেলটি অ্যান্ড্রুজ নামের একজন ক্যাপ্টেনের নেতৃত্বে ৪০ জনের একটি বিট্রিশ সৈন্যদল অধিগ্রহণ করে। তাদের উদ্দেশ্য ছিলো মাইকেল ম্যালিনের নেতৃত্বাধীন আইরিশ বাহিনীকে আক্রমণ করা।

১৯২২ সালে, ১১২ নম্বর কক্ষে আয়ারল্যান্ডীয় সংবিধান|আইরিশ সংবিধানের খসড়া তৈরি করা হয়, যা বর্তমানে সংবিধান কক্ষ নামে পরিচিত।

তথ্যসূত্র
---------

1. ↑  "The Shelbourne Hotel - History"। marriott.com। ১১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।
2. ↑  "About The Shelbourne Dublin, A Renaissance Hotel"। cleartrip.com। সংগ্রহের তারিখ ২৭ আগস্ট ২০১৬।
3. ↑  Michael O'Sullivan, Bernard O'Neill: The Shelbourne and its people. Blackwater Press, 1999. আইএসবিএন ১-৮৪১৩১-৪৪২-০
4. ↑  Lyons, Tom; McConnell, Daniel (১২ ফেব্রুয়ারি ২০১২)। "FG insider briefs the top bankers at private dinner: Cox marks the card of corporate elite on crisis"। সংগ্রহের তারিখ ২৭ আগস্ট ২০১৬।

বহিঃসংযোগ
---------

* দাপ্তরিক তথ্যক্ষেত্র